Diaľnica A1 (Srbsko)

Diaľnica A1 () tiež () je najdlhšia a najvýznamnejšia diaľnica v Srbsku. Prechádza od maďarskej hranice na severe centrálnou časťou, Belehradom až k macedónskej hranici na juhu v dĺžke 584 km a vedie po nej európska cesta 75.

 Priebeh 
Spája Belehrad a Vojvodinu na severe a metropolu s Pomoravím na juhu. Delí sa na tri úseky; prvý (178 km) tvorí severnú časť od hraničného prechodu Horgoš po Belehrad, druhý (237 km) spája metropolu s mestom Niš a tretí (152 km) pokračuje južným smerom po macedónsku hranicu pri Preševe. 

V hlavnom meste sa na belehradskom okruhu križuje s diaľnicou A3, ktorá bola budovaná ako juhoslovanská Diaľnica bratstva a jednoty. Tá spájala Rakúsko cez zväzové republiky Slovinsko a Chorvátsko so Srbskom a v trase A1 pokračovala cez Severné Macedónsko na grécku hranicu. V Niši sa križuje s diaľnicou A4, v ktorej trase vedie E80, smerujúca cez Bulharsko do Turecka. Komunikácia tak vytvára strategický balkánsky severo-južný a juho-západný dopravný koridor.

 Iné projekty 

 Zdroj 


Kategória:Diaľnice v Srbsku